दुर्घटना में घायल टेल्को हिल टॉप की शिक्षिका की मौत, आज बंद रहेगा स्कूल
टेल्कोहिल टॉप स्कूल की शिक्षिका एनके शशिकला (शशि घोष) की मंगलवार को मौत हो गई। टीएमएच में उनका इलाज चल रहा था। 3 मार्च की सुबह 7.30 बजे वे टेल्को स्थित घर से स्कूटी से निकली थी।
वे रॉक गार्डेन पार्क गेट के पास पहुंचने पर पीछे से रहे दूसरे दोपहिया वाहन के हॉर्न की तेज आवाज से वे विचलित थीं। तभी सामने एक बच्चा गया और उन्होंने एकाएक ब्रेक लगा दी। इससे गिर गई। उनके सिर पर गंभीर चोट आई थी। लोगों ने उन्हें टाटा मोटर्स अस्पताल पहुंचाया। वहां से टीएमएच रेफर कर दिया गया था। बुधवार को उनका अंतिम संस्कार किया जाएगा। निधन की सूचना पर स्कूल में शोक मनाया गया। बुधवार को स्कूल बंद रखा गया है।
शशिकला की बहन एमके उषा भी इसी स्कूल में शिक्षिका हैं। वे रिटायर हो चुकी हैं। जिस दिन दुर्घटना हुई, उससे एक दिन बाद स्कूल में उषा का विदाई समारोह था। उषा स्कूल में लोकप्रिय रही हैं, इसलिए विदाई समारोह की तैयारियां चल रही थी। इस बीच उनकी बहन शशिकला के दुर्घटना की खबर आई। स्कूल के सभी शिक्षक और विद्यार्थी उनकी सलामती की दुअा कर रहे थे, लेकिन 6 मार्च की रात करीब 12 बजे उन्होंने आखिरी सांस ली। सड़क हादसे में इससे पहले स्कूल के तीन बच्चों की मौत हो चुकी है। 1 जनवरी 2015 को दुर्घटना में एक छात्रा की मौत हो गई थी। इसके बाद 25 अगस्त 2016 को गोलमुरी में इसी स्कूल के दो मेधावी छात्रों की जान सड़क हादसे में चली गई थी।
एनके शशिकला
hin_Deva hin_Deva hin_Deva hin_Deva hin_Deva